คือเริ่มกินยาคุมวันที่ประจำเดือนมาวันเเรกวันที่8 ต.ค. วันที่25มีเพศสัมพันธ์กับแฟนหลั่งนอก เสร็จแล้วมีน้ำใสๆเหมือนไข่ขาวไหลออกมา อยากรู้ว่าใช่ช่วงไข่ตกไหมคะ แล้วจะท้องไหม วันที่26มีตกขาวสีขุ่นๆออกมา ควรกินยาคุมฉุกเฉินร่วมด้วยไหมคะ
สวัสดีค่ะ หากได้เริ่มทานยาคุมกำเนิดภายในวันแรกที่มีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันที ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น จึงไม่จำเป็นต้องทานยาคุมฉุกเฉินร่วมไปด้วย เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ การจะทานยาคุมฉุกเฉินนั้น จะทานในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะส่วนการออกฤทธิ์ในการป้องกันการตั้งครรภ์ของยาคุมกำเนิดนั้น จะออกฤทธิ์โดยการไปยับยั้งกระบวนการตกไข่ การสร้างเมือกที่บริเวณปากมดลูกให้เหยียวข้น ป้องกันไม่ให้สเปิร์มเข้าไปผสมกับไข่ และทำให้ผนังมดลูกบาง เพื่อไม่ให้ไข่ฝังตัวที่ผนังมดลูกได้สำเร็จดังนั้น เมื่อทานยาคุมกำเนิดอยู่ จึงไม่น่ามีการตกไข่เกิดขึ้นค่ะ ส่วนการตกขาวใสๆ เหมือนไข่ขาวออกมา ไม่ได้บ่งบอกชัดเจนว่ามีการตกไข่เกิดขึ้น อาจเป็นตกขาวจากผลของฮอร์ดมนจากยาคุมก็ได้ค่ะ